A görög konyháról már rengeteg posztomban írtam. Többnyire mindig ugyanarra jutottam - hogy imádom. Sokkal jobban szeretem mostanság a görög konyhát, mint a túlhypeolt francia vagy pedig az utóbbi időben számomra monotonná váló olasz ételeket. Zakynthoson csak finomat ettem és ezért a helyi ételeket nem tudom másképp pontozni, mint maximális pontszámmal. A helyi ételek közül mindenképp kóstoljátok meg a következő ételeket: a tzatzikit és a melitzanosalatat az előételek közül; a kunelit (nyúlhúst) és a gouvetsit (bárányhúst tésztával) a főételek közül. Ami a desszertet illeti többféle terméket is egyenesen a szigeten készítenek. Ilyen például a Kataifi (görög édesség), Baklava(kiadós, édes süteményféle) és a Bougatsa (görög grízes lepény) is.